จัดกลยุทธ์ลงทุนวันนี้ โบรกฯ แนะ”เก็งกำไร” 21 หุ้นเด่นมีปัจจัยบวกเฉพาะตัว
จัดกลยุทธ์ลงทุนวันนี้ โบรกฯ แนะ "เก็งกำไร" 21 หุ้นเด่นมีปัจจัยบวกเฉพาะตัว นำโดย PTT, PTTEP, HMPRO, GLOBAL, ROBINS, COL, BCH, VIBHA, MTLS, TK, GCAP, RS, WORK, SPA, IHL, FTE, MINT, ERW, SAWAD, CENTEL และ ORI
7 พ.ย. 2560

บล.กรุงศรี ระบุว่า ปัจจัยบวกจากราคาน้ำมันที่ดีดตัวขึ้นต่อเนื่องจากข่าวกษัตริย์ซาอุฯ ประกาศกวาดล้างการทุจริตในประเทศครั้งใหญ่ รวมถึงคาดการประชุมกลุ่มโอเปกวันที่ 30 พ.ย.จะขยายเวลาการปรับลดกำลังการผลิตน้ำมันออกไปถึงสิ้นปี 2018
นอกจากนี้ความคาดหวังครม.อนุมัติมาตรการ “ช็อปช่วยชาติ” ในวันนี้จะเป็นแรงหนุนดัชนี อย่างไรก็ตามกระแส Fund Flow ต่างชาติที่ชะลอตัวจะทำให้การรีบาวด์มีจำกัด ดังนั้นเราประเมินว่า SET จะปรับตัวขึ้น โดยมีแนวต้านบริเวณ 1,720 จุด
สำหรับกลยุทธ์การลงทุนวันนี้ เก็งกำไรในกลุ่มที่มีปัจจัยบวก อาทิ กลุ่มพลังงาน (PTT, PTTEP) ราคาน้ำมันดีดตัวขึ้นแรง กลุ่มค้าปลีก (HMPRO, GLOBAL, ROBINS, COL) คาดหวังครม.ออกมาตรการ”ช็อปช่วยชาติ” หุ้นที่คาดว่างบไตรมาส 3/60 จะเติบโต BCH, VIBHA, MTLS, TK, GCAP, RS, WORK, COL, SPA, IHL, FTE กลุ่มท่องเที่ยว (MINT, ERW, SPA) ช่วงไฮซีซั่นส์ในไตรมาส 4 หุ้นที่คาดเข้าคำนวณ SET50/100 รอบใหม่ (SET 50 :  SAWAD, CENTEL/ SET100 : ORI, COL)